Gee God die eer vir jou prestasie – NG Vishoek
Home / Gee God die eer vir jou prestasie
Gee God die eer vir jou prestasie
Dié insident het my aan twee dinge laat dink: Eerstens, ons almal staan van tyd tot tyd soos Hamilton op podiums wanneer ons presteer, 'n promosie by die werk ontvang of 'n deurbraak beleef. Wat is jou reaksie te midde van hierdie tye? Gee jy die eer aan God wat Hom toekom of vat jy die eer vir jouself terwyl jy wens dat jy nog langer op die podium kan vertoef?
Tweedens, net soos die vonkelwyn uitgespuit word oor die toeskouers, spuit ons elkeen daagliks iets uit oor diegene rondom ons. Is dit liefde, vreugde en vrede van God? Of spuit jy selfsug, negatiwiteit en bitterheid uit?
In Psalm 34:2-5 lees ons hierdie loflied wat Dawid oor God sing: "Ek sal die Here altyd weer prys, sy lof sal altyd op my lippe wees. . . Sing saam met my oor die grootheid van die Here en laat ons saam sy Naam prys. Ek het die Here aangeroep en Hy het my geantwoord, Hy het my gered uit alle doodsgevare."
Daar is niks fout om vir jou prestasie vereer te word nie. Onthou egter waar dit vandaan kom. En kom ons maak 'n punt om liefde, vreugde en vrede ons vonkelwyn te maak wat ons na die mense rondom ons uitspuit sodat hulle nader na God getrek word. Sterkte.
Vader God, ek loof en prys U vir u almag en heerlikheid. Dankie, dat U my in staat stel om te presteer. Help my om u ligdraer te wees in die mense se lewens rondom my. Ek vra dit in die Naam van Jesus Christus. Amen.